สวัสดีค่ะ ต้นเดือนพ.ย. เป็นปจด.ไปแล้วค่ะ ต่อมาประมาณวันที6ได้มีเพศสัมพันธ์กับแฟนแบบสวมถุงยางอนามัยแต่เกิดถุงยางแตกค่ะทำให้ต้องกินยาคุมฉุกเฉิน วันที่14ได้มีปจด. อีกครั้งปจด.มาแค่ 2 วันค่ะ ดังนั้นในเดือนพ.ย. เป็นปจด.ไปแล้วถึงสองครั้ง และได้กินยาคุมรายเดือนชนิด21เม็ดร่วมด้วยภายในวันที่เป็นประจำเดือนรอบสอง ระหว่างนั้นก็มีอะไรกับแฟนปกติแบบหลั่งใน จนตอนนี้ธันวาคมกินยาคุมรายเดือนครบแล้ว เป็นช่วงเว้นระยะรอให้มี ปจด.ค่ะ ไม่แน่ใจว่านี่คือประจำเดือนหรือไม่เพราะมีเลือดสีน้ำตาลอ่อนออกมาค่ะ และมาแค่วันเดียว ก่อนจะเป็นได้มีการปวดท้องน้อยเล็กน้อย สงสัยว่าการที่ปจด.มาผิดปกติเป็นเพราะการกินยาคุมฉุกเฉินในเดือนที่แล้ว หรือท้องคะ
สวัสดีค่ะ ppsts,หากในช่วงต้นเดือน พ.ย. ได้มีประจำเดือนมา แล้ววันที่ 6 พ.ย. ได้มีการทานยาคุมฉุกเฉิน และในวันที่ 14 พ.ย. ได้มีเลือดออกมานาน 2 วัน เลือดดังกล่าว น่าจะเกิดจากผลของยาคุมฉุกเฉิน ไม่ใช่ประจำเดือน เพราะไม่่ช่วงวันที่ที่ประจำเดือนควรจะมาและหากได้เริ่มทานยาคุมกำเนิดไปในวันที่มีเลือดออก ก็ควรต้องทานต่อเนื่องไปอย่างน้อย 7 วันก่อน เพื่อให้ยาคุมได้เริ่มออกฤทธิ์ก่อนค่ะ หากมีเพศสัมพันธ์ก่อนทานยาคุมครบ 7 วัน ก็อาจมีโอกาสตั้งครรภ์ได้เมื่อทานยาคุมกำเนิดครบ 21 เม็ดแล้ว ได้เว้นระยะไป 7 วัน แล้วมีเลือดสีน้ำตาลออกมา 1 วัน ก็น่าจะเป็นประจำเดือนได้ ซึ่งการที่เลือดมีน้อยกว่าปกติ อาจเกิดจากผลของฮอร์โมนจากยา ที่ไปทำให้เยื่อบุโพรงมดลูกบางลง จึงมีเลือดออกมาน้อยลง แต่ก็ไม่ได้อันตรายอะไร อย่างไรก็ตาม เพื่อให้แน่นอน อาจลองตรวจหาการตั้งครรภ์ดูด้วย หากตรวจไม่พบ ก็แสดงว่าไม่ได้มีการตั้งครรภ์ ดังนั้น เมื่อเว้นระยะไปครบ 7 วันแล้ว ก็ให้เริ่มทานยาคุมแผงใหม่ต่อไปได้เลย การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ